ESEP plana martxan jartzeko argibideak - ESEP, Euskara Sustatzeko Ekintza Plana - Euskadi.eus\nESEP: Euskara Sustatzeko Ekintza Plana\nMarko Orokorra eta dokumentu nagusiak\nESEP plana martxan jartzeko argibideak\nIRATI: planak kudeatzeko aplikazio informatikoa\nESEP azalpena et argibideak: eredua\nESEP euskara sustatzeko ekintza plana da, Euskara Biziberritzeko Plan Nagusiari (EBPN) jarraipena emango dion plana. Plan integrala da , euskara sustatzeko egiten diren ekintzak biltzen dituena.\nESEP plana martxan jartzeko argibideak eta beronen azalpenerako toki erakundeei bidali zitzaien; hona hemen dokumentua:\nESEP martxan jartzeko prozedura (PDF, 225 KB)\nEBPNtik ESEPera egindako aldaketan zein metodologia eta urrats jarraitu zehatz-mehatz azaldu zitzaien alkate eta teknikariei.\nEBPNtik ESEPera igarotzeko irizpide orokorrak.pdf (PDF, 58 KB)\nESEP esparru hauetara zabaltzen da:\n4. Administrazioa ----->Erabilera planak\n6. Arlo sozioekonomikoa\n11.Corpus-plangintza eta euskararen kalitatea\n13.Informazioaren eta komunikazioaren teknologiak\nEuskararen aldeko motibazioa\n14.Sentsibilizazioa eta motibazioa\nHona hemen ESEP egitura osoa, Marko Orokorra (PDF, 70 KB)\nEuskararen Sustapenerako Ekintza Planak (ESEP) gure artean hiru urte zeramatzan 2015ean, eta toki erakundeek ahalegin handia egin dute lehengo Euskara Biziberritzeko Plan Nagusiko (EBPN) ekintzak ESEP marko berrira ekartzeko.\nLiburu hau ESEPetik EBPNrako trantsizio horretan, han-hemen udaletan egin dituzten ekimenak edo jarduerak, egitasmoak eta beste biltzera dator, planak egitean beste erakundeek zein ekimen berri egin duten edota antzekoak edo berak izan daitezkeen ekimenak ESEPeko zein esparru, neurri eta ekintzatan kokatu dituzten ikusi ahal izan dezaten.\nBigarren helburu bat duke liburu honek bere apalean: normalizazioaren munduan dauden eta egongo diren teknikariek eskuliburu bat izatea, zer egiten den zein esparru, neurri eta ekintzatan eta jarduerak nola deskribatzen diren erakustea. Hori abiapuntu eta euskarri bat izan daiteke udalerri mailako normalizazio planak diseinatu edo aurrera eramateko momentuan.\nKatalogo oso bat jasota dago: 1.800 jarduera inguru, guztiak ere 2014an eta 2015ean abian jarritakoak, 100 udalerri baino gehiagori dagozkienak. Eremuz eremukako praktika onak bildurik, liburuak erreferentzia izan nahi du bereziki udalentzat, udaletako euskarako zinegotzientzat eta hizkuntza normalizazio teknikarientzat, eta herri mailan euskararen erabilera sustatu nahian ari diren guzti-guztientzat\nJarduera hauen iturri nagusia Irati aplikazioa izan da. Udalek bertan sartutako jarduera-fitxetako deskribapenak hartu dira oinarri.\nESEP jarduerak 2014-2015 (PDF, 26 MB)


Eap - monitorizatzeko txosten-eredu berri-ematea eta irisgarritasuna\nTxosten-eredu argitaratu monitorizatzeko eta nondik norakoa irisgarritasuna\n09 iraila 2020\nDu 1112/2018 Errege Dekretua irisgarritasunari buruzko web guneetan eta sektore publikoaren aplikazio mugikorrak, 18. artikulua. jarraipena eta txostenak aurkeztea, ezartzen du Organo segimendua egiteko ardura, eta txostenak aurkeztea da europako batzordearen aurrean Ekonomia gaietarako ministerioa eta Transformazio Digitala – MAETD (transferitutako eskumenen lurralde politikarako ministerioaren eta funtzio publikoaren). Organo Horrek, europako batzordeari aurkeztuko du (beranduenez ere, eta, ondoren, hiru urtean behin, 2021 abenduaren 23an jarraipenaren emaitzak buruzko txostena ere aurkeztu beharko da, besteak beste, neurketei buruzko datuak erabiltzeari buruzko informazio, erreklamazio-prozedura eta baita prestakuntza- eta kontzientziazio-jarduerak.\nPor otro lado, el artículo 19. Coordinación para el seguimiento y presentación de informes, establece que para facilitar las tareas del Ministerio de Asuntos Económicos y Transformación Digital colaborarán con él, entre otros, todas las Unitate irisgarritasun-arduradunak Unitate bakoitzaren irisgarritasun-arduraduna. Horretarako prestatuko hiru urteko txostenak beraren jardun-eremuko izango du, eta horrek esan nahi du buruzko urte bakoitzeko urriaren 1etik baino lehen urtetik aurrera 2020 :\nKexa eta erreklamazioen arreta buruzko txostena Neurriak jasoko ditu. Txosten hori martxan jarri dituzten galderak erantzuteko 16.3.a artikulua) batera, komunikazioak, kontsultak, iradokizunak, informazio-eskaera irisgarria eta kexak. Halaber, kontuan hartu behar bezala aurkeztutako erreklamazioak aztertzea bat eta artikuluaren arabera egindako azterketa 16.3.b) eta c).\nBuruzko jarraipen-txostena irisgarritasun baldintzak betetzea . Txosten hori abian jarritako neurriak jasoko ditu koordinatzeko aldizkako berrikuspenen irisgarritasuna 17. artikuluan ezarritako eta emaitzak. Era berean, guztiak sartuko dira Berrikuspen-txostenak irisgarritasuna horien ondoriozko berrikuspenak.\nSustapenari buruzko jarraipen-txostena, kontzientziatzea eta trebatzea Txosten Hori. abian jarritako neurrien koordinatu eta sustatzeko jarduerak kontzientziatzea eta trebatzea sustatzea, 8. artikuluan ezarritako eta horiek sortutako emaitzak.\nData horretatik aurrera , el Ministerio de Asuntos Económicos y Transformación Digital, a través del Web erabilerraztasun behatokia harremanetan jarriko da, irisgarritasun-ardura duten unitateek adieraziz, txosten horiek helaraztea .\nDu Informe sobre la atención de quejas y reclamaciones, Informe de seguimiento sobre el cumplimiento de los requisitos de accesibilidad e Informe de seguimiento sobre la promoción, concienciación y formación , dado que es el primer informe, deberá incluir información desde la entrada en vigor del Real Decreto, es decir irailaren 20tik aurrera 2018ko irailaren 30era arte-2020 Txostenak hemendik aurrera informazio sartuko 2021. urtean. hau da, aurreko urteko urriaren 1etik irailaren 30era arte aurtengo .\nDagokienez Irisgarritasun-azterketa txostenak denez gero, bidali behar dira: lehen urtean, sortutako txosten guztiak indarrean sartzen denetik hasita, hau da, irailaren 20tik aurrera 2018ko irailaren 30era arte-2020 berez, esan nahi du txosten guztiak hartu behar dira; izan ere, horiek guztiak 2020rako irailaren 20a baino lehen urtetik aurrera, aurrerantzean sortutako txostenak bidali behar dira: 2021 edo eguneratuak azken urtean, hau da aurreko urteko urriaren 1etik irailaren 30era arte aurtengo .\nTestuinguru horretan, eta sortzeko eta transferitzeko errazteko informazio-MAETD diseinatzea eta gerokoan gehitzearen europako batzordeari horren berri ematea Web publikoko erabilerraztasun behatokia ereduak que se podrán utilizar para comunicar esta información. En relación con el Informe de revisión de accesibilidad, más adelante se publicará un modelo específico para las aplicaciones para dispositivos móviles.\nKexa eta erreklamazioen arreta buruzko txostena (ODS 31KB)\nKexa eta erreklamazioen arreta buruzko txostena (XLSX 32KB)\nInforme de seguimiento sobre el cumplimiento de los requisitos de accesibilidad (ODS 30KB)\nInforme de seguimiento sobre el cumplimiento de los requisitos de accesibilidad (XLSX 20KB)\nSustapenari buruzko jarraipen-txostena, kontzientziatzea eta trebatzea (ODS 24KB)\nSustapenari buruzko jarraipen-txostena, kontzientziatzea eta trebatzea (XLSX 20KB)\nBerrikusteko txostena irisgarritasuna web guneak (ODS 174KB)\nBerrikusteko txostena irisgarritasuna web guneak (XLSX 585KB)\nBerrikusteko txostena irisgarritasuna web guneak (W3C-ren JZERO DIRENEAN 29KB)


Lizartzako abestien doinu eta neurrian - Lizartza - Tolosaldeko ataria\nLizartzako abestien doinu eta neurrian\nIrati Urdalleta 2020-02-15 08:59\nHerriko inauterietarako egindako 11 kantu dituzte Lizartzan. Jaiei nahiz herriari «izaera propioa» ematen dietela jakitun, eta guztiak disko batean jasota dituzte, galdu ez daitezen.\nEuskal Herrian, Tolosako inauteriek sona handia dute, baina eskualdean badira tradizio handia eta izaera propioa duten beste inauteri batzuk ere, esaterako, Lizartzan. Horren erakusgarri dira euren dantza eta abesti propioak.\n38 urtez desagertuta egon ostean, duela 27 urte berreskuratu zituzten inauteriak Lizartzan, eta ez nolanahi. Hasieratik erabaki zuten bereziak izango zirela, eta antolatzaileek Kaxianori abesti bat egiteko eskatu zioten. Hor hasi zen guztia. Kaxianok sortutako Lizartzako ihauteriaren atzetik beste hamar etorri ziren: Diana, Lizartzako ijitoak, Kaleko doinuak, Ihauteri giroa, Ihauteri zaharrei jarritako bertso berriak, Ueta, Ariñ-ariña, Gora Lizartza, Aipatzekoak diraeta Kalean behera. Ondo gogoan ditu garai haiek Jesus Mari Esnaolak (Lizartza, 1957). Abesti horietako hainbaten egilea da, eta baita inauteri dantzetan txistularia eta Isk&bila txarangan tronpeta jotzailea ere. Kaxianok lehenengo kanta egin zuenean ez zen herrian bizi, baina hurrengo urtean itzuli eta ideia bati bueltak ematen hasi zen: abesti gehiago egitea.\nPentsatu eta egin. Pixkanaka, batzuek doinuak sortu zituzten, eta letrak besteek. «Hasi ginen kalejiraren bat egiten; fandangoren bat edo beste; gero, taldekide batek hitz batzuk idatzi zituen… Talde lana izaten zen normalean: batek hitzak jartzen zituen, besteak musika…», azaldu du Esnaolak. 2002aren amaieran eman zuten hurrengo pausua: disko bat grabatzea 2003ko inauterietarako. «Hasieran, bertigo pixka bat eman zigun», aitortu du Esnaolak. Izan ere, bera profesionala izan arren, gainerakoak zaleak ziren.\nHasierako beldurrak gaindituta, gaur egun, ezagunak dira bertako kantuak. Diskoa kanpoan ez saltzea erabaki zuten kantu guztiak «herri mailakoak eta oso xumeak» direlakoan, baina herrian sona handia hartu zuten: «Lizartza mailan zabaldu genuen. Oso herrikoia da, eta letrek ere hemengo gauzak kontatzen dituzte». Disko horretan parte hartu zuten Euxebio Etxeberria (Lizartza, 1945) soinu jotzaileak eta Iñaki Azpiroz (Lizartza, 1974) txistulariak eta Isk&bila txarangako tronpeta jotzaileak ere. Lizartzan «errotuta» dauden abestiak direla iruditzen zaio. «Esperientzia polita izan zen. Ziurrenik beste herri batzuetan ez dira entzungo, baina Lizartzan errotuta geratu dira». Lizartza bezalako herri txiki batentzat harrotzeko modukoa iruditzen zaio. «Geratzeko etorri den materiala da», gaineratu du. Etxeberriak ere iritzi bera du: «Abesti horiek garrantzitsuak dira Lizartzan. Oso gustura kantatzen ditu jendeak». «Nire semeek ez dakite abesti bakoitza zeinek sortu duen, baina bai Lizartzako inauterietako abestiak direla», erantsi du Azpirozek. Diskoa egiteko momentua prozesu bat bezala gogoratzen du Etxeberriak: «Bildu ginen eta batek kalejira bat ateratzen zuen, besteak beste kanta bat… Adibidez, nik kanta bati doinua jarri nion eta koinatuak letra».\nAbesti haien sorreran parte hartu ez bazuten ere, gaur egun, oso presente dituzte bizitzan Gotzone Bengoetxea (Lizartza, 1966) silbote jotzaileak eta Isk&bila txarangako saxofoi jotzaileak eta Mateo Zubeldia (Lizartza, 1995) txistulariak ere. «Lizartzako inauteriek badaukate identitate propio bat, eta abesti horiek ere laguntzen dute», ziurtatu du Bengoetxeak. Etorkizuneko transmisioari begira, garrantzitsua iruditzen zaio diskoa grabatu izana ere, ez abestiengatik bakarrik, baita inauteri dantzengatik ere. «Lortu zuen proiektu baten inguruan era desberdinetako jendea biltzea. Indarra eman zien inauteriei», gaineratu du. Ildo beretik, Zubeldiari ere garrantzitsua iruditzen zaio diskoa, abestiak desagertu ez daitezen: «Guztiak bilduta daudenez, arrisku hori desagertzen da». Lizartzaren gisako herri txiki batean, bertako dantzak eta doinuak edukitzea «izugarrizko altxorra» dela deritzo, eta horrela izaten jarraitzea espero du: «Inauteriak berreskuratzeko lan handia egin zen, eta orain mantentzeko ari gara lanean».\nInauteri doinu horiek hainbat egunetan entzuten dira Lizartzan: puska biltzean, igande eguerdiko dantza saioan, txekorra jan ondoren… «Inauteri guztietan zehar jarduten gara abesti horiek jotzen», dio Azpirozek.\nPuska biltzean egiten dute bat Lizartzako doinu eta dantza propioek. Larunbatean eta igandean egiten dituzte puska biltzeak, baserri aldera lehengoan eta kalean bigarrenean. «Larunbatean, orokorrean, txistulari gazteagoak izaten gara», esan du Zubeldiak. Baserriz baserri joaten dira, txistua lagun, Lizartzako inauteri dantzak eginez. Igandean, berriz, gauza bera kalean egiten dute, eta inauteri dantza guztiak plazan eginez amaitzen dute puska biltzea. «Guztiok ezagutzen gara eta lagunak gara. Oso giro polita sortzen da, eta ez du lan bat suposatzen».\n«Beti dantzari eman zaio garrantzia, baina horiek doinuak ere behar dituzte», ziurtatu du Zubeldiak. Bengoetxearen arabera, musikak erabateko garrantzia dauka Lizartzako inauterietan. Argia da, beraz, lizartzarren iritzia: musikarik gabe ez dago inauteririk. «Guk bestelako mozorrorik ez dugu edukitzen, musikariarena bakarrik—, erantsi du Bengoetxeak. «Niretzat inauterietan musikari izatea lotura bat da, alde batetik, baina inauteriak bizitzeko modu bat ere bada», nabarmendu du Azpirozek. Esnaolak, berriz, musikari lana eta festa uztartzen ditu inauterietan: «Horretara ohituta nago». Izan ere, beti dago instrumenturen bat eskuan hartuta: «Ez baldin bada dantzariekin, txarangarekin gaude, eta, bestela, bazkalondoan musika jotzen». Ez ditu beste mota bateko inauteriak ezagutzen: «Nire inauteriak musika dira, eta horrela ezagutu izan ditut beti».\nTxaranga da Lizartzako inauterietako beste protagonista nagusietako bat. Larunbat eta igande arratsaldean ibiltzen dira, Lizartzako kaleak alaituz. «Txarangarekin Tolosako abestiak, euskal kantuak eta gureak tartekatuz aritzen gara», azaldu du Esnaolak. Adin desberdinetako musikariek kuadrilla bat osatzen dutela dio Azpirozek, eta konfiantzazko giroa dutela. Konpromiso bat bete behar duten arren, argi du zein den Lizartzan aritzearen abantaila: «Exijentzia ez da Tolosan edo beste herri batean eduki dezaketena». Festa giroa nagusitzen da, eta momentu batean «protokoloa» aldatu nahi badute ere, «libre» sentitzen dira, guztia borondatez egiten dutelako.\n«Inauteriak gure parte diren zerbait bezala ulertzen ditugu. Lizartzarrok ez genuke urtea ulertuko bertako inauteririk gabe», ziurtatu du Azpirozek. Ildo beretik jo du Esnaolak: «Berreskuratu zirenetik, egutegian apuntatzen den data dira». Bengoetxeak ere «bizitzako parte bat» bezala deskribatzen ditu jai horiek: «Lizartzarrentzat garrantzitsuak dira, eta musika munduan mugitzen garenentzat bereziki». Etxeberriak, berriz, urteen poderioz, galdu egin du grina: «Niretzako orain ez dira hain garrantzitsuak, baina lehen bai». Gazteagoek, aldiz, gogoz bizi dituzte. «Inauteriak gauza seguru bat bihurtu dira», esan du Azpirozek.\nAurtengo inauteriei begira daude jada. Pasa den larunbatean hasi zituzten gibela dastatuz, eta musika hotsek ez dute etenik izango igandera arte. «Ezer berririk ez dugu egingo aurtengo inauterietan, musika aldetik behintzat», azaldu du Esnaolak. Asteburu hau «topera» aprobetxatzeko asmoa dauka: «Ea eguraldi ona egiten digun, eta umorez ondo pasatzeko aukera daukagun». Etxeberriak soinu jotzaile lanak utziak baditu ere, festaz gozatzen jarraitzeko asmoa du aurten ere: «Jada ez dut soinua jotzen, baina kantatu bai».\nLizartzan ez da Tapia eta Leturiaren abestiak esaten duen bezala, «hik lan eta nik jai» egiten. Dantzan eta kantuan aritzeko, ezinbestekotzat jo dute herritarren parte hartzea eta elkarlana. Izan ere, festak aurrera ateratzeko herritar askok lan egin beharra daukate. «Talde lanean ateratzen ditugu aurrera festak», nabarmendu du Zubeldiak. Adibide argi bat ere eman du: «Gu puska biltzen gauden bitartean, beste batzuk hamaiketakoa jartzen ari dira. Saiatzen gara besteen lan horretaz ere jabetzen». Bengoetxearentzat ere «oso intentsoak» izaten dira inauteri egunak: «Ahal dugun gauza gehienetan hartzen dugu parte; musika jotzen ere bai, baina baita beste zerbait prestatzen edo antolatzaileei laguntzen ere». Beraz, festa, musikari izatea, dantza egitea nahiz bestelako lanak, denak uztartzen dira Lizartzako inauterietan. Laburbilduz, festak herriko jendeak eta herriarentzat egiten dituzte.


Beach Club Doganay 5 Ure Moskuko hotelean Bilatu Bisitak online Alanya 2022\nHotel Beach Club Doganay Hotel 5, Alanyako prezioak. Hotel Beach Club Doganay Hotela\nIruzkinak bidaiari buruzkoak izan behar dute. Erabilgarriena Feedback xehetasunak eta beste batzuek irtenbide arrakastatsuagoak egiten laguntzen dute. Mesedez, ez gehitu izaera pertsonal, politiko, etiko edo erlijioso baten oharrak. Publizitateari buruzko informazioa ezabatuko da. Erreserba.com buruzko iruzkinak bezeroarentzako edo bazkideei bidali behar zaizkio.\n<: <: <:: 2014ko uztailean atseden hartuko dugu hotel honetan, jakin nahi nuke hoteletik urrun ez dagoen (oinez oinez ibiltzeko) Tokiko Tour Mahaikidea edo Bidaia Agentziak? Eskerrik asko aldez aurretik erantzunarengatik.


Sahara basamortua, urtea agurtzeko\nZuriñek, Aingeruk eta hirurok basamortuan agurtu genuen pasa den urtea, izarren azpian eta suaren inguruan danborrak joz eta kantatuz. Dena ondo bidean, gauza bera egingo dugu aurten ere, hain izan zen zoragarria esperientzia. Bidaia, ordea, Marrakechen hasi genuen. Amaia urkijo.\nBi egunez Marrakecheko lekurik ospetsuenak bisitatu, zoko erraldoian dendaz denda ibili, alde zaharreko kale estuetan galdu eta bertako jakiak dastatu ostean, Omar eta Hamit ezagutu genituen, hurrengo egunetan gure gidari eta bidaide izango zirenak leku zoragarrietan: Ouzoudeko ur-jauziak, Goi Atlasa, Dadeseko eta Todrako arroilak... Alta, gure helmuga Merzouga zen. Eta asmoa, urtea basamortuan amaitzea.\nEgun osoko bidaiaren ostean, erabat ilunduta zegoela iritsi ginen Omarren familiaren aterpera. Kontatu zigunez, errepidea bertan bukatzen zen Omar txikia zenean eta han ezagutu omen zituen lehen atzerritarrak, harean hondoratzen ziren autoen gurpilak ateratzen laguntzen zietenean.\nDuna Handiak aterpean\nHurrengo goizean kanpora gosaltzera atera eta… hantxe genuen basamortua, Duna Handiak aterpearen parean. Hipnotizatuta bezala geratu ginen itsasoa bezain lasaigarria zirudien paisaia hari begira.\nUrteko azken eguna zen eta Merzougako inguruak ezagutzen hasi ginen. Lehenengo bisita Senegaleko esklaboen ondorengoen etxera izan zen. Gaur egun musikariak dira, euren herrialdeko erritmo eta doinuak eskaintzen dizkiete turistei, ondoren CD-ak saltzeko esperantzarekin. Hori bai, betiko moduan, lehenengo gauza tea eskaintzea izan zen. Patioan jesarrita, emanaldiaz disfrutatu genuen, eta, bukaeran, CDak erosi genituen, noski.\nNomaden haimak ere bisitatu genituen. Lautada zabal-zabal eta idor-idor batera heldu ginen, mortua. Haimak elkarrengandik oso bananduta zeuden. Omarren ezagunak ziren bertakoak eta, ailegatzear ginela, bisitatuko genuen haiman ama-semeak bizi zirela azaldu zigun. Senarrak, umea izan eta gutxira, beste bi emakume gazteagorekin ezkontzeko bota zituen etxetik (haimatik) eta hantxe geratu ziren, kalean, baliabiderik gabe. Herritarrek emandakoarekin haima berria altxatu eta bertan bizi dira. Autotik atera ginenean, nolabaiteko shock egoeran geratu ginen, bihotza uzkurtuta: familiaz genekienaz gain, buztinez egindako etxolatxoa, oihalezko haima bi, pare bat oilo eta hautsa inguruan... Nola barneratu han bizi daitekeenik? Amak lurrean botata zeuden hainbat koltxoitan jesartzera gonbidatu gintuen eta, nola ez, tea atera zigun. Orduantxe hurbildu zitzaigun umea: kontatu zigun (Omarrek egiten zituen itzultzaile lanak) ez zuela eskolara joan nahi, baina herrira hurbildu nahi zuela han ez baitzegoen umerik jolastu ahal izateko. Motxilan generamatzan gozokiak atera eta eskukada bat eman genion. Haren irribarreak hasierako tristurak aldendu zizkigun, eta askotan entzundakoa bizitzeko aukera izan genuen: zenbat emateko prest dagoen gutxien daukana! Gozokiak hartu eta korrika hurbildu zitzaien bisitan joandako ezagun biri, zertara eta gozokiak eskaintzera! Une goxo eta ahaztezina.\nBerriro autoan, nomaden zonaldea atzean utzi eta belar pixka bat ikusten hasi ginenean, hara!: asto talde bat, non eta basamortuan! Putzu batera hurbildu eta edaten ematen hasi gintzaizkienean, guzti-guztiak hurbildu ziren. Txangoa bukatuta, bazkaldu, motxila prestatu eta bidaia kontratatu genuenetik gehien espero genuen unea heldu zen: dromedario gainean igo eta urtea basamortuan bukatu.\nAgur zoragarria urteari\nDromedarioak aterpearen sarreran zeuden, zakutoak beteta, gure zain. Gu hirurokin batera, bikote italiar bat etorri zen. Ez pentsa dromedarioek, Kanarietan bezala, aulki handiak dituztenik, ez: maindireak, soka batzuk eta burdinazko helduleku txiki bat. Haiek komeriak gainera igo eta martxan jarri ginenean! Aurretik Mohamed (basamortuko gure gidaria, Omarren aita) eta atzetik bost dromedarioak, bata bestearen atzetik, sokatxo batez lotuak, eta gu han goian (benetan altuak dira animalia hauek!). Balantzaka, nola jesarri asmatu ezinik hasi genuen bidea, baina berehala ohitu eta paisaiaz gozatzen hasi ginen: hareazko mendi eta mendixkak, dromedario ilarak, eguzkiak sortutako argi-itzalak… Gaua sartzen hasia, haimara heldu ginen eta, ohiturari jarraituz, berehalaxe geunden mahai inguruan te beroa eskuetan. Elkar ezagutzen hasi ginen, egindako bidaia elkarri kontatzen, eta, konturatu gabe, ailegatu zen afaltzeko ordua. Mohamedek egindako tajima eta kuxkuxa bukatutakoan, kanpora irten ginen. Handik gutxira, Hamit, Omar eta honen anaia Sait igo ziren aterpetik gurekin egotera.\nSinestezina ematen zuen, baina bai, hantxe ginen, basamortuan, inoiz ikusi gabeko zeru izartsuenaren azpian, suaren inguruan danborrak jotzen, gure herrietako abestiak kantatzen, sekula hartu dudan ardo zuririk hotzena edaten... Bai, sutatik metro bat aldenduta, sekulako hotza! Ez ziren bi gradu baino gehiago egongo.\n“Foto du solé!” esanez esnatu gintuen gure Mohak (horrela deitzeko baimena eman zigun). Azkar batean jantzi eta dunan gora egin genuen eguzkiaren sorrera ikusteko. Kostata heldu ginen gora, baina merezi izan zuen: 2014ri hasiera emateko modu ederra!\nAterpera itzulita, gosari bikaina, dutxa beroa eta prest ginen Omar eta Hamitekin osteratxoa egiteko. Risaniko azokan bereberren pizza (haragi xehatua eta tipula opil handi baten barruan) erosi eta Duna Handien parean bazkaldu genuen. Arratsaldean inguruko fosil tailer bat bisitatu eta aterpera berriro. Patiora atera (beste turistak egongelan zeuden) eta, gauean joko zituzten danborrak berotzeko, sua piztu genuen. Poliki-poliki etxeko gehienak hurbildu ziren (anaiak, koinata, aita, lagun pare bat...) eta orduak eman genituen Ali lagunaren istorioak entzuten, gidari izan zen garaikoak. Hurrengo goizean, begiak bustita agurtu genituen guztiak, itzuliko ginela esanez. Beraz, plan guztiak ondo badoaz, 2014 ere Merzougan bukatuko dugu!


Establezimendu txikientzako diru laguntzen xehetasunak jakinarazi ditu udalak : Oarsoaldeko Hitza\nEstablezimendu txikientzako diru laguntzen xehetasunak jakinarazi ditu udalak\nOiartzungo Udalak 150.000 euro bideratuko ditu jarduera ekonomikoa berrabiarazteko. Fakturazioa erdia baino gehiago jaitsi den establezimenduentzako da.\nOiartzungo Udalak komertzio, ostalaritza eta eta zerbitzuen establezimenduak diruz laguntzeko sistema martxan jarriko duela iragarri du, plenoan onartuta. Helburua COVID-19ak sortutako egoera ekonomiko arintzea da.\nFakturazioa %50 baino gehiago jaitsi zaien establezimenduei bideratuko diete laguntza. Herrigunean zein Oiartzungo auzoetan, industriaguneetan edo merkatalguneetan dauden establezimenduak lagunduko ditu udalak, baldin eta hamar langile ez badituzte gainditzen.\nUdalak lagunduko dituen kontzeptuak honakoak dira: errentamendu eta mailegu gastuak; hornidura eta zerbitzu errepikakorrak; aholkularitza gastuak; COVID-19arengatik egin beharreko moldaketen gastuak; aseguru gastuak; hardware eta softwareak eskuratzea; ERTE eta CATA kudeatzeko gastuak; eta udaberri/uda denboraldiko gatuak (50 eurotik gora).\nPartidaren kopurua 150.000 eurokoa da, eta establezimendu bakoitzak 2.000 euro jasoko ditu gehienez. Udalak argi utzi nahi izan du beste erakundeek emandako laguntzekin bateragarria dela.\nEstablezimenduek diru laguntza hori eska dezakete Gipuzkoako Aldizkari Ofizialak publikatu bezain pronto.\nEskaerak udaletxeko harreran edo bulego elektronikoaren bitartez —udalaren webgunean— egin dezakete. Establezimenduetako arduradunek aurkeztu beharko duten dokumentazioa honako izango da: eskaera orri orokorra; fakturazioa %50 baino gehiago murriztu zaien zinpeko aitorpena; langile kopuruaren RNT agiria; identifikazioa eta gastuen zerrenda.\nHorretarako, Gipuzkoako Aldizkari Ofizialean deialdia argitaratzen denetik, 15 egun naturaleko epea izango dute.


Idazketa-tailerrak | Consumer\nIdatzizko adierazpenaren oinarrizko teknika eta tresnen ikaskuntza sustatzen dute.\nOngi idazten ikastea da literatura-sorkuntzako tailer batean parte hartzen dutenen helburua. Ikastaro hauetako edukiek narrazio teknikak, estilo eta gramatika arauak edo sintaxia hartzen dituzte, eta horietan praktika teoria bezain garrantzitsua edo garrantzitsuagoa da. Prestakuntza horretan interesa dutenek ohiko lantegi presentzialetara edo on line dagoen eskaintza zabalera jo dezakete.\nLiteratura-sorkuntzako tailerrak idazmenaren artean interesa duten guztientzako topaguneak dira. Parte-hartzaileei beren sormena garatzeko ingurune egokia eskaintzen diete, eta tutore batek gainbegiratzen ditu. Tutore horrek, askotan, nolabaiteko erregulartasunez argitaratzen du idazlea eta produkzio narratiboaren prozedurak menderatzen ditu.\nIrudi hori gida gisa erabiltzen da ikaskuntza prozesu batean, oinarrizko prestakuntzatik edo prestakuntza aurreratutik (parte-hartzailearen hasierako mailaren arabera) eraginkortasunez idazteko funtsezko teknika eta tresnetaraino. Gramatika edo ortografiaren alderdi arau-emaileak, lexikoa eta zuzentasun sintaktikoa lantzen dira, besteak beste, hizkuntza-faktoreak. Baina idazmenaren dimentsio literarioari ere erreparatzen zaio: generoak, egitura, elementu narratiboak edo pertsonaien eraikuntza.\nParte-hartzaileek beren lanetan erabili behar dute teoria, eta saioetan aurkeztu\nPraktika edozein idazketa-tailerren funtsezko zatia da. Ikastaro horietan, parte-hartzaileek beren lanetan aplikatu behar dute teoria, eta hurrengo saioetan azaldu. Horrela, ikaskideekin eta tutorearekin partekatzen eta aztertzen dituzte. Irakaslearen jarraibideek, akatsak seinalatu eta akatsak konpontzeko jarraibideak markatzen dituenak, eta tailerreko gainerako kideekin egindako ekarpenek eta trukeek ikuspegi kritikoa ematen dute idazlearen prestakuntza osatzeko.\nEzinbesteko lanak eta literatura unibertsalaren historia irakurtzea eta haietara hurbiltzea jarduera osagarri eta nahitaezkotzat jotzen da. Kalitatezko testuak aztertzeko eta haietatik ikasteko aukera ematen du.\nTailer monografikoek estilo narratibo edo literatura-genero desberdinetan sakontzeko aukera ematen dute\nGaur egun, idazketa-tailerren eskaintza zabala da. Ikastaro generalistak bereizten dira, literatura-sorkuntzaren oinarrizko alderdiak lantzen dituztenak, eta ikastaro espezializatuagoak. Azken horien artean, nabarmentzekoak dira narrazio estiloetan edo literatur generoetan sakontzeko tailer monografikoak eta parte-hartzaileen profil jakin batzuei zuzendutakoak: kazetariak, haurrak eta gazteak, besteak beste.\nBeste tailer batzuk parte-hartzaileei zuzenduta daude, eta haien helburu nagusia da haien urratsak idazketa profesionalera bideratzea. Eduki komunez gain, ikastaro horietan argitalpen- eta literatura-ekoizpenarekin lotutako gaiak lantzen dira, eta idazle gisa onartua izateko jarraibide eta metodo eraginkorrenak aztertzen dira.\nAzken urteotan, asko handitu da on line literatura-tailerren eskaintza. Idazketa-ikastaro birtualen bidez, ikastaro presentzialetara joaterik ez duten pertsona askori hurbildu zaie prestakuntza hori, behar adina denbora ez izateagatik edo prestakuntza ematen den lekura joateko ezintasunagatik.\nBeste parte-hartzaile batzuek tailer horiek baloratzen dituzte ez dituztelako beren idatziak lankideen edo tutoreen aurrean azaldu behar. Nahiago dute beren parte-hartze aktiboaren “anonimatua”, lineako ikastaroek erabiltzen dituzten foro eta txaten bidez.\nGustu guztietarako aukerak\nAhalmen, talentu edo idazteko sentsibilitatea garatzeko lekuen zerrenda luzea da. Hautaketa lehentasun partikularren, beharren eta denbora eta metodoen bateragarritasunaren araberakoa da. Komeni da tailer jakin batzuk baloratzea, denboran duten nagusitasunaren, biltzen duten ikasle kopuruaren edo dituzten aukeren arabera.\nIdazle-eskola: duela zazpi urtetik hona, literatura-zentro hau Interneten sorkuntza-idazkeraren irakaskuntzaren erreferente nagusietako bat da. On line ikastaroak hastapen-mailetatik aurreratuenetara, intentsiboenetara, hiruhilekoetara edo urtekoetara bideratzen dira. Prezioak 90 eta 110 euro bitartekoak dira hilean, eta Madril, Zaragoza eta Burgosko egoitzetan modalitate presentziala aukeratu daiteke.\nLetra-eskola: Espainian, 1989an, sortu zen lehen sorkuntza-eskola da. Ikastaroak 10-11 astekoak izanen dira, 250-275 eurokoak. Antzerki-idazketarako, kontakizun laburretarako edo poesiarako tailerrak nabarmentzen dira.\nIdazleen gelak ikastaro presentzialak eta birtualak ematen ditu. Bere aldizkaria argitaratzen du, eta ikasle askok jaso dituzte literatura-sariak ikasgeletatik igaro ondoren.\nFuentetaja idazketa-eskola da, eta duela hogei urtetik urrutiko tailerrak antolatzen ditu posta bidez. Orain metodoak Internetera egokitu ditu. Arreta berezia jartzen du bere kolaboratzaile-taldean, bi hamarkada baino gehiagoan finkatua. Bere orriak baliabide interesgarriak biltzen ditu idazketan interesa duten pertsonentzat.\nIdazleen tailerra literatura-aholkularitza gisa hasi zen beren idazkiei buruzko iritzia behar dutenentzat, eta zerbitzuak on line ikastaroetara zabaldu ditu. Diziplina klasikoak ematen ditu, hala nola kontakizuna, eleberria eta poesia, baina haiku-ren (sentimenduei buruzko bertso laburrak) eta nanorrelatoen ikaskuntza ere bai.\neskritura ikastaroak literaria-eu tailerrak teknikak


Arrigorriagako Udala - Apirilaren 17an, 18an eta 19an Gazteria, Mugikortasuna eta Enplegua Europar Mintegiaren I. Edizioa Arrigorriagan egingo da\nApirilaren 17an, 18an eta 19an Gazteria, Mugikortasuna eta Enplegua Europar Mintegiaren I. Edizioa Arrigorriagan egingo da\nGaztedi Nerbioi Ibaizabal Bizkaiko Foru Aldundiak eta Arakaldoko, Arrigorriagako, Basauriko, Etxebarriko, Galdakaoko, Orduñako, Orozkoko, Ugao-Miraballeseko, Zaratamoko eta Zeberioko Udalek abian jarri duten egitasmo bat da eta, beste zenbait helbururen artean, gazteentzako kalitatezko enplegurako aukerak sortu, gazteei zuzendutako konfiantza esparruak garatu, gazteei euren prestakuntza eta trebakuntza hobetzea ahalbidetuko dien nazioarteko esperientzietarako sarbidea erraztu, eta zailtasun gehien dituzten taldeei zerbitzuen eta laguntzen sare jasangarri bat bermatu nahi ditu. Hori guztia egin ahal izateko, 2018. urterako honako programa hauek aurkezten ditu:\n1. Europar Mintegia Arrigorriagan abiapuntu gisa\nApirilaren 17an, 18an eta 19an Nerbioi-Ibaizabal eskualdeko Gazteria, Mugikortasuna eta Enplegua Europar Mintegiaren I. Edizioa egingo da Arrigorriagan (Lonbo Aretoa). Bertan, esparru tematiko ezberdinetan esperientzia eta europar ikuspegia duten pertsonen parte hartzea izateaz gain, europar mugikortasun beken deialdian izena emateko prozesua zabalduko da.\nMintegia aurretiko urrats eta esparru egoki gisa planteatzen da interesa duten pertsonek informazioa zuzenean jasotzeko aukera izan dezaten, bai ikasteko zein lan egiteko europar mugikortasunari dagokionez, bai jarraian eskainiko den mugikortasun beka programari dagokionez.\n2. Mugikortasunerako 7 europar beka\nNerbioi Ibaizabal Eskualdeak mugikortasunerako 7 europar beka eskaintzen dizkie interes akademikoak edo laboralak dituzten eta gutxieneko trebakuntza akademikoa duten (erdi-mailako gradua) eskualdeko gazteei.\nBekek, 18 eta 30 urte bitarteko gazteei zuzenduko direnak, 3 hilabeteko iraupena izango dute eta hizkuntza-prestakuntzarekin osatuko dira.\nNazioz haraindiko bitartekari batek taldea lagunduko du harrera-herrialdean den bitartean eta bertara joaten den gazte bakoitzak egonaldian zehar lagunduko dion harremanetarako tutore bat izango du.\nHautaketa-prozesuan parte hartu ahal izateko, interesa duten gazteek izena eman ahal izango dute www.nerbioiibaizabalgaztedi.eus/ webgunean edo, bestela, apirilaren 17an, 18an eta 19an Arrigorriagan ospatuko den Gazteria, Mugikortasuna eta Enplegua Europar Mintegian bertan.\nBeka horiei esker, 18 eta 30 urte bitarteko gazteek aukera izango dute Europako beste eskualdeetako enpresetan praktikak edo ikaskuntza-prozesuak garatzeko.\nEgitaraua ikusi (PDF 477KB)


Arabar Errioxako Ardoaren ibilbidea - Estraunza\nHasiera > Antolatu zure bidaia > Upeltegiak > Estraunza\nHelbidea: Avda. La Poveda, 25\nTelefonoa: 945 62 72 45\nFaxa: 945 62 72 93\nPosta elektronikoa: contacto@bodegasestraunza.com\nArdo-marka nagusiak: Solar de Estraunza, Blas de Lezo, Solar de Muskiz\n1990ean sortutako upategi familiar eta modernoa da, eta artisautza lanak pisu handiagoa dauka lan industrialak baino. Iñigo Medrano, familiako bigarren belaunaldiak bere aita Jesús Medranok sortutako upategia zuzentzen du, kalitate altuko ardoak eskaintzeko asmoarekin.\nUpategiak hartzidura kontrolatu bidezko elaboraziorako lantegi bat dauka. Bertan altzairu herdoilgaitzezko 32 depositu daude, 1.000.000 litroko edukiera dutenak. Sotoan ontze-lantegia dago, batez besteko 4 urteko adina duten 1.700 barrikarekin. Gainera, ardoak gordetzeko leku bat ere badago, 500.000 botilarentzako lekuarekin.\nInstalazioak osatzeko, botilaratzea egiteko lantegi bat, produktu bukatuarentzako beste bat eta biltegi bat daude.\nArdo horiek lehiaketa ospetsu eta nazioarteko dastaketetan sariak jasotzen dituzte.


Mufomi (Elgoibar) https://www.debabarrenaturismo.com/eu/zer-ikusi/ondarea/museos/mufomi https://www.debabarrenaturismo.com/eu/zer-ikusi/ondarea/museos/mufomi/@@download/image/sala-vertebrados-1920x1080.jpg\nElgoibarko Fosilen eta Mineralen Museoa, Mufomi, Euskal Herriko ondare paleontologiko aberats eta askotarikoaren erakusleihoa da, eta gure planetako paisaia geologiko eta arkeologikoari irekitako leihoa. Gipuzkoan mota honetako edukiera duten gutxienetako bat da, kideen grina eta ahalegin desinteresatuak sortuta.\nSortu zenetik 25 urte bete direla, gaur egun publikoak museoa bisitatzeko aukera du, museo-ibilbide baten bidez, areto ezberdinetan zehar, non fosilak (ornodunak zein ornogabeak), mineralak eta kronologikoki ordenatutako hainbat elementu arkeologiko erakusten diren (beheko paleolitikotik hasi eta erromatarren garaira arte), teknikaren bilakaera ulertzeko modu berezi bat zabaltzeko bere tresnen bidez.\nMuseoaren bilduma 3000 objektuk baino gehiagok osatzen dute, besteak beste, duela 125.000 urte inguruko mamut baten burezurra, krokodilo hezurdura bat, hartzen bi hezurdura, Icthyosaurioko bi fosil, gure ingurune hurbileneko eta munduko beste toki batzuetako fosilak eta mineralak.\nKultura-lana funtsezkoa bada ere, museoak pedagogia-, hezkuntza- eta dibulgazio-lanak egiten ditu gehienbat, haur, gazte eta publiko orokorrari zuzenduta. Hauetaz gain, helduen eta elkarteen bisitak ere garrantzitsuak dira, baita gure lurraren barrenak ezkutatzen dituen guztiarekiko kezka eta jakin-mina duen ororenak ere.\nMUFOMI MUSEOA ( Euskal Herriko fosil eta mineralen bildumarik garrantzitsuena)\nMineralen eta fosilen museoa


Eusko Ikaskuntzako bazkideak, funtsezko osagaiak\nErakundearen motorra eta euskarria.\nIdeien sustatzaileak eta egitasmoen partaide aktiboak.\nAnalistak, ezagutza-sortzaile eta –sustatzaileak.\nEI-SEVek bi fundazio dauzka bere baitan: Asmoz Fundazioa eta Barandiaran Fundazioa. Bakoitzak bere webgunea du eta hartan zeinek bere izaera eta ekintzen berri ematen du.


Organoa ataltzen | Kultura | Berria\nEgitaraua: Jesus Guridiren Euskal Hamar Melodiak eta Johan Brahmsen 1go Sinfonia. Lekua: Donostiako Artzain Onaren Katedrala. Eguna: Abuztuak 8.\nDonostiako katedraleko organotzarra guztiz ataldu zuen Juan De la Rubia gazteak. Orkestra bat zuen irudimenean, bai Jesus Guridi islatzeko, baita Johannes Brahms margotzeko ere. Musika Hamabostaldiaren eskaria izan zen Hamar euskal melodiak organorako birmoldatzeko enkargua, eta De la Rubiak aparteko dotoreziaz eskaini zigun Guridiren obra. Orkestrako haize egurrezko instrumentuen soinua fidagarritasun zoragarrian entzun zen organoan ezker eskuaren laguntza lauarekin eta inguratzailearekin. Pianoarekin alderatuta, organoak aukera gehiago eskaintzen dio musika jotzaileari tinbre eta espresiobide berriak nabarmentzeko, eta arlo horretan, De la Rubiaren lana txundigarria izan zen Guridirekin, nahiz eta askotan abiadura aldetik hitzemana bereziki moteldu dena ondo uler zedin. Bai erronda dantzak, bai maitasun pasarteak organoaren erregistro paregabeekin jorratu zituen, aukeraketa zehatz eta zuzen batek ekar dezakeen garaipena argi asko erakutsiz.\nBost teklatuetan eroso, esku bakarrarekin bi teklatu aldi berean jorratzeak musikaren etentasunean erreparatu zuela adieraziz, Castelloko (Herrialde Katalanak) organo jotzailea oso gustura izan zen instrumentuarekin. Guridi biluztu eta koloreztatu ostean, Sinfonia handi bat organo soinuekin eraldatu zuen. Emaitza ez zen guztiz aproposa izan, erregistroen kalitateak erromantizismo garairako fidagarritasun gutxirekin lotu zirelako. Hainbeste organo erromantiko ditugun lurralde honetako edozein instrumentuetan De la Rubiaren Brahms jarduna zirraragarri entzungo litzateke, baina katedraleko organoan harizko instrumentuen esana sakontasun faltarekin antzeman zen. Hori ez zen organo jotzailearen errua izan, eta eskainitako interpretazioan Andante sostenuto-k irabazi zuen, aldearekin. Kantari, patxada osoz, heldutasunaren konfiantzarekin eta sentiberatasun liluragarrian organoa guztiz edertu zuen De la Rubiak, une distiratsu ahaztezin baten irudi. Orkestra organoan sartuta, organoa orkestra amesten; elkarlotura fina, batetik ataldu, eta, bestetik, ataldu ezin daitekeena.


Euskal hezkuntza-sistema birplanteatzeko garaia da. – Euskal Eskola Publikoaren Aldeko Plataforma\nHezkuntzaren pribatizazioa eta horren ondoriorik larrienetakoa den segregazioa mahai gainean jarri eta sistema birplanteatzeko garaia dela ozen esan genuen joan den abenduaren 14an Topagunea osatzen dugunok: Gasteizko, Oiongo, Bilboko, Santurtziko, Oarsoaldeako, Astigarragako, Donostialdeako eta Lasarte-Oriako plataformek eta Ordiziako Euskal Eskola Publikoko Komunitateak, EHIGE, HEIZE, Goieskola, Ikasle Sindikatua, Ikasle Ekintza, Gazte Komunistak, Ikasle Abertzaleak, STEILAS, LAB, ELA, ESK eta CCOO.\nEAEko hezkuntza-sistema aztertzean, nabarmena da eskola publikoa ez dela egon azkeneko gobernuen lehentasunen artean. Aitzitik, eskola publikoa indartu eta bere finantzazioa handitu ordez, ikastetxe pribatu guztiei kontzertazioa eman eta mantendu diete, baita gizarte-kohesioari bizkarra ematen dioten ikastetxeei ere (generoaren arabera segregatzen dutenei zein baliabide gutxiko ikasleei ateak ixten dizkietenei, besteak beste).\nHerri bezala, gure kultura eta hizkuntza mantendu eta sendotu nahi badugu, ikasle oro horren parte sentiarazi behar dugu, haien egoera sozioekonomikoa, etnia, familiaren jatorria edo etxeko hizkuntza edozein izanda ere. Nekez lortuko dugu hori maila sozio-ekonomiko erdi eta altuko ume autoktonoak besteengandik aldenduz, eta beste ondare kulturalak eta errealitateak aintzat hartzen ez baditugu. Zer motatako gizartea nahi dugu? Aniztasuna gure artean dagoela jakinda, elkarri bizkarra eman eta elkarrekiko beldurra sustatu behar ote dugu? Bizi-baldintza hobeak dituzten umeen ikastetxeak sortu eta mantendu, egoera zaurgarria pairatzen dutenak aparteko ikastetxeetan baztertzen ditugun bitartean? Batzuei aniztasuna ezkutatu eta besteei espektatibak moztu? Bi abiadurako hezkuntza sistema, klasista, arrazista eta injustua?\nAzken hamarkadek, 2008ko krisiak lehen eta pandemiak orain, agerian utzi dute zein garrantzia duten zerbitzu publikoek guztion ongizatea bermatzeko; baina, gero eta joera handiagoa dago zerbitzu publikoak ahultzeko eta hezkuntza negozio bihurtzeko.\nJaurlaritzari sare publikoaren aldeko apustu sendoa egitea dagokio, diru nahiz baliabideak modu integralean kudeatuz eta planifikazioan ikasle guztiak kontuan hartuz. Sistema inklusiboa eraiki beharko luke kohesio soziala bultzatzeko. Hezkuntza publikoak baliabideak behar ditu erronkei aurre egiteko, baita segregazioarekin bukatzeko politikak ere: matrikulazioko azpijokoen kontrola egin, legez kanpoko kuotak kobratzea ekidin, kontzertazio unibertsalarekin zein itunpeko ikastetxeen mesederako eskola publikoan gelak ixtea ahalbideratzen duten mekanismoak alboratu, gela berririk ez itundu publikoan plaza nahikoak daudenean; 0-3 publikoa doakoa izatea… Hau da, publikoa sustatzen duten politika aktiboak ezartzea, askotariko ikasleen presentzia ikastetxe mota guztietan bermatzeko. Honen harira, ikastetxeak publiko bihurtzeko prozeduretarako araudiak eta mekanismoak sortu behar dira.\nHezkuntzako lege berria agindu digute azken legealdi guztietan, eta orain Jaurlaritzak 2024rako aurreikusten duela jakinarazi du. Lege berri bat izateak, berez, ez du ezer hobetzen ez badie heltzen aipatutako arazoei. 2017an Hezkuntza Sailak hezkuntza eragile batzuei (sindikatuei ez) gonbitea egin zien legearen oinarriak eztabaidatzeko. Prozesu hartatik ustezko Akordioa atera zen, eskola publikoko eragile guztiek gaitzetsi zutena. Izan ere, ez zen diagnostiko sakonik egin eta tratatzeko gaiak Jaurlaritzak aurretik mugatu zituen. Finantzazioa, segregazioa, gure hezkuntza sistema propioa eraikitzea oztopatzen duten Madrileko injerentziak eta beste hainbat gai kanpoan utzi ziren; sistemaren arazo nagusiari heldu gabe gelditu ziren, hain zuzen. Bitartean, sare pribatuko ordezkariek akordioa txalotu zuten aho batez; haiek argi utzi dute lege berria nahi dutela, lehenbailehen, haien finantzazioa hobetuko duelakoan.\nEskola Publikoa denontzat sortua eta eraikia da, zerbitzu publiko doakoa eta unibertsala eskaintzen duen bakarra delako. Inklusiboa, euskalduna eta laikoa da, aniztasunean eta hezkidetzan konprometitua, berdintasunean eta kalitatean oinarritua, eta ikasle guztien hezkuntza integrala eta gizarte-kohesioaren alde egiten du. Edonork propio senti dezakeen eskola da eta hau guztia ahalbidetuko duten baliabidez hornitua behar dugu.\nGure hezkuntza-sistemak duen arazo nagusiari irtenbidea ematea, alegia, segregazioarekin bukatzea, hemen eta gaur lortu daiteke. Eusko Jaurlaritzaren esku dago, eskumen gehiago behar izatearen aitzakia alde batera utzita, bere borondate politikoaren baitan.\npreviousHirietako trafikoa eta haurrak.\nnextLa comunidad de la escuela pública de Ordizia pide al consejero Bildarratz que adopte las medidas necesarias para compensar el equilibrio existente entre los centros del municipio.


Gaixotasun kardiobaskularrak, ingurumena kutsatzeagatik | Consumer\nGaixotasun kardiobaskularrak, ingurumena kutsatzeagatik\nAditu batzuen ustez, eguneroko kutsadura-arriskua beste arrisku-faktore bat izan beharko litzateke.\nEz da berria kutsadura osasunerako kaltegarria izatea. Ikerketa askok frogatu dute eragina dutela zenbait gaixotasunetan, batez ere arnas sistemari eragiten diotenetan, baina gauza berria da gaixotasun kardiobaskularrekin duen harremana gero eta nabariagoa dela, hala nola zainetako tronbosiarekin eta arterioesklerosiarekin.\nKutsadura atmosferikoaren mailak zainetako tronbosia izateko arrisku handiagoarekin lotzen dituen ikerketa berri batek datuak gehitzen dizkio ebidentziari. Ikerlana, “Archives of Internal Medicine” aldizkarian argitaratu berria, Bostongo (AEB) Harvard Osasun Publikoko Eskolan egin da. ). Ikertzaileek Lombardian (Italia) 1995-2005 bitartean zainetako tronbosi sakona (TVP) diagnostikatu zitzaien 870 pazienteri partikula kutsagarrien eraginpean egon izana ebaluatu dute, 1.210 gaixo osasuntsuekin alderatuz.\n10 mikrometro baino diametro txikiagoko partikulekiko esposizioa neurtu zen, horiek baitira sistema kardiobaskularrarentzat kaltegarrienak. Emaitzek erakutsi zutenez, zainetako tronbosia izan zuten gizabanakoek, oro har, kontrol osasuntsuek baino gehiago jasaten zuten atmosferaren kutsadura. Zehazki, kalkuluen arabera, aurreko urtean 10 mikrogramo handitu ziren partikula-metro kubiko bakoitzeko, eta tronbosi-arriskua %70 handitu zen.\nBeste datu garrantzitsu bat bi taldeetako gaixoen odol-koagulazioari buruzko analisiei buruzkoa da; izan ere, kutsadura-maila handiagoaren eraginpean daudenek koagulazio-denbora laburragoak zituzten, eta horrek tronboak sortzeko joera ematen du.\nKutsadura eta arteriosklerosia\nKutsadura-maila handiagoa den egunetan, pertsona gehiagok izaten dute bihotz-gertaeraren bat.\nArterioesklerosiari aurre egiten dioten faktoreak ezagunak dira, hala nola tabakoa, dieta desegokia edo ariketarik eza. Horrez gain, beste faktore berri batzuen zeregina ere ikertzen da, besteak beste, ingurumenaren kutsadura. Zenbait azterketa epidemiologikok baieztatu dute kutsadura-maila handiena duten egunetan pertsona gehiagok izaten dutela bihotz-gertaera bat, eta orain planteatzen dena da ea egunero kutsadurarekiko esposizioa arrisku kardiobaskularreko beste faktore bat den.\nGero eta nabariagoa da atmosferako kutsatzaileek gaixotasun kardiobaskularren arriskua areagotzen dutela. Estatistikoki frogatuta dago atmosferaren kutsadura-mailaren eta kardiopatia iskemikoaren (angina eta miokardioko infartua), arritmien eta bihotz-gutxiegitasunaren arteko erlazioa. Animaliekin egindako azterketen arabera, urrunago joan dira partikula kutsatzaileek lesio arteriosklerotikoen sorreran duten zeregina erakutsiz.\nEstatu Batuetako ikertzaileek egindako azterlan baten arabera, partikula kutsatzaile batzuek estres oxidatiboa eta ateroesklerosi goiztiarra eragiten dituzte. 2,5 µm (PM2,5) baino diametro txikiagoa duten partikula txikienak dira kaltegarrienak, oxidazio-ahalmen handiagoa dutelako. Fenomeno horren bitarteko gisa, besteak beste, inguruneko oxidatzaileek eragindako oxido nitrikoaren mailako aldaketak deskribatu dira.\nHipotesi hori frogatzeko, arratoiak azaldu zitzaizkien partikula-mota horiei. Arratoiek arterioesklerosi goiztiarra garatu zuten, tamaina handiagoko partikula kutsatzaileekin edo aire iragaziaren eraginpean zeudenekin alderatuta. Kutsatzaile horiek ukitzean, dentsitate handiko lipoproteinen ahalmen antiinflamatorioa inhibitu egin zen, eta oxidazio-estresa handitu.\nAnimaliei buruz egindako azterketek arterioesklerosiaren sorreran poluzioak duen garrantzia berresten duten arren, oraindik ezin da esan gizakietan gauza bera gertatzen denik. Nino Kunzli zientzialaria da ikerketa-ildo horren buru, eta orain dela urte batzuk azterketa bat egin zuen. Azterketa horretan ikusi zen poluzio-maila altuagoko eremuetan bizi diren pertsonek lodiera handiagoa dutela beren arterien paretan. Ikertzailea Ingurumen Epidemiologiako Ikerketa Zentroan (CREAL) dago. Zentro horrek nazioarteko bilera antolatu berri du “Mugetatik haratago: Ateroesklerosia eta kutsadura”.\nBarbara Hoffmanek egindako beste azterlan batek ere kutsaduraren eta arterioesklerosiaren arteko erlazioa frogatu du. Alemaniako Ruhr eskualdeko eremu industrializatuko hiru hiritan bizi ziren 4.500 gizabanakorekin egin zen lan. Arterietako kaltzifikazio-maila etxebizitzaren eta trafiko astunaren arteko distantziarekin zuzenean lotuta zegoela ikusi zen. Urrunen bizi ziren indibiduoekin alderatuta, kaltzifikazioa %63 handiagoa izan zen 50 metro baino gutxiagora bizi zirenentzat.\nZainetako tronbosia (TV) zain batean tronbo bat (odol-koagulua) izatea eta horrekin batera doan hantura-erantzuna da. Azaleko zain-sisteman edo sakonean gerta daiteke; halakoetan, garrantzi handiagoa dute konplikazio potentzialengatik. TVP gehienak beheko gorputz-adarretako zainetan gertatzen dira, batez ere belaunaren azpian daudenetan. Zenbait faktorek bultzatzen dute telebista bat agertzera; besteak beste, zirkulazio-moteltzea (barizeak, hausturen bidezko immobilizazioa edo bidaia luzeak) eta odol-koagulazioa areagotzen duten egoerak (haurdunaldia edo antisorgailuak hartzea, besteak beste).\nMina eta hantura dira zeinu bereizgarrienak, nahiz eta batzuetan telebista batzuk oharkabean pasa daitezkeen. Birika-tronboenbolismoa da telebistaren ondorio beldurgarrienetako bat. Kasu horretan, beheko gorputz-adarretako koaguluak askatu eta biriketara mugitzen dira, eta zainetako bat buxatzen dute. Sintomak honela agertzen dira: bat-bateko mina bularrean eta arnasa hartzeko zailtasuna. Larritasuna tronboen tamainaren eta kopuruaren araberakoa da.\nBidaia luzeek TB baten agerpena aurreikus dezakete, hots, turista-klasearen sindromea. Mugikortasun urriak zaildu egiten du zain-itzulera, eta horrek tronbosia izateko arriskua dakar.\nerakusketa kutsadura niveles de contaminación ambiental-eu partículas-eu tronbosi benosoaren arriskua


[BIDEOA] Jon Odriozola eta Xabier Ostolaza ‘Pumori, mendiaren alaba’ dokumentalaren inguruan | danbolin\n[BIDEOA] Jon Odriozola eta Xabier Ostolaza ‘Pumori, mendiaren alaba’ dokumentalaren inguruan\nPasa den hilaren 24an estreinatu zen ‘Pumori, mendiaren alaba’ dokumentala Azpeitiko Soreasu antzokian. Azken egun hauetan Euskal Herriko hainbat aretotan izan da ikusgai eta datozen egunetan EITB1en emango dute. 2001. urtean elur-jausi baten harrapatuta hil ziren bost mendizaleen historia eta istripuaren ostean Nepalgo Suku eta Beñat Arrueren familiaren artean sortutako harremana kontatzen du dokumentalak.\nJon Odriozola eta Xabier Ostolaza zestoarrak ere espedizio hartako kide ziren eta beraiekin izan gara dokumentalari buruz hizketan. Hemen duzue bideoa:\n[ARGAZKIAK] Balkoi eta leihoak kolorez jantzita\nPrevious Article [ARGAZKIAK] Santa eskean beste urte batez\nNext Article Euskal Herriko Mus Txapelketako kanporaketa jokatuko da Zestoan\nAlbiste gehiagoZer egin liztor beltzen habiaren bat ikusitakoan?Jogurtezko magdalenak eta motrizitatea lantzeko jolasakEuliak ehizatzen dituen igela eta sugea[BIDEOA] Herritarrek bidalitako irudiekin osatutako haurren danborradako bideoa


2014 - martxoa: Azken tranbiaren itzala, J. I. Basterretxea - litforoa.com\n2014 - martxoa: Azken tranbiaren itzala, J. I. Basterretxea\nMezuaNork ibon » Mar 18th, '14, 18:53\nMartxoko bileran berba egiteko aukeratu den liburua: Azken tranbiaren itzala, Jose Inazio Basterretxea Polok idatzia (liburutegiko katalogoan).\nAtzeko azalean erakusten duen laburpena:\nJose Inazio Basterretxeak arta bereziz josi eta zaindu ditu kontakizunaren osagai gzutiak: pertsonaiak fintasunez marraztu ditu, garaia fideltasunez adinako ezagutzaz erretratatu, eta idazkera dotore bezain estilizatua erabili, edertasun une distiratsuak dituena.\nZer iruditu zaizue liburua? Gustatu al zaizue? Benetan uste al duzue pertsonaiak fintasunez eta garaia fideltazunez marraztu dituela? Liburuari buruzko kritikak eta infoa bilatzen nenbilela, Hernaniko liburutegian antolatzen dituzten solasaldi literarioetan, dagoeneko liburuaz berba egin dutela topatu dut. Hemen duzue liburuari buruz prestatu zuten dossierra.\nRe: 2014 - martxoa: Azken tranbiaren itzala, J. I. Basterret\nMezuaNork ibon » Api 7th, '14, 05:59\nGerra Zibilean girotutako eleberria dela esango bagenuke ere, egilea bilaketa batean kontzentratu egin dela iruditzen zait gehiago. Jose Santosen bilaketan, hain zuzen (adierazgarria 129. orrian agertzen den topatze-bila aritzearen arteko kontrajarrera). Bilaketa horren zailtasunen artean, Javier Rojoren kritikan adierazten den moduan, birritan galtzaile izan direnen arrastoen artean egin beharrarena. Altxamendua irabazi zutenek garaipena kudeatzeko erabili zuten harrokeria eta zanpaketak mututu arazi zituen galtzaile suertatu zirenen ahotsa. Kasualitatea ere bada, Garbiñe Ubedak oraintsu eman du argitara familia-kontu hauen bilaketa (eta horren inguruan ager daitekeena) jorratzen duen liburua (Hobe isilik izenburuarekin, Agustin Zubikarai beka irabazi zuena. Liburutegiko katalogoan).\nArratiako tranbia (eta bere historia) izan da liburuak iradoki didan beste ekarpenetako bat. Entzunez baino ez nuen ezagutzen (gainera, zentzu literal batean, Oskorrik Gabriel Arestiren hitzetan oinarritutako abestiarekin izan nuelako haren berri. Karaokean abesteko moduan ere badago YouTuben ). Dirudienez, Durangon eta Zeanurin zituen lehenengo geltokiak eta Lemoan batzen ziren linea bakarrean. Garraiobide famatua eta oso garrantzi handikoa izan zen.\nEta liburuari buruz, zer? Ba gustatu egin zaidala asko idatzita egon dan modua (hitz eta lokuzio berri asko aurkitu ditut eta horrek aberastasuna gehitzen dio irakurketari) baina agian ez hainbeste kontatu duena. Apur bat astuntxo egin zait eta ez dakit pertsonaiak beharrezko sakontasunarekin eta argi-ilunekin agertzen diren (nire gustu pertsonalerako, e! ojokuidau!).\nEnpin, bileran erabilitako gidoi antzekoa,hemen eskuragarri.


ZUZENEAN: Kilian Jornet eta Eli Anne Dvergsdal Zegama-Aizkorri mendi maratoiaren buruan - Goierriko Hitza : Goierriko Hitza\nZUZENEAN: Kilian Jornet eta Eli Anne Dvergsdal Zegama-Aizkorri mendi maratoiaren buruan\nDagoeneko Andraitzen (30.km) daude Zegama-Aizkorriko aurreneko korrikalariak. Kilian Jornetek 3:40ko aldea ateratzen dio Bartlomiej Przedwojewski poloniarrari.\nZegama-Aizkorri Mendi Maratoiko lehen korrikalariak iritsi dira Andraitzeko (30.km) kontrol gunera. Kilian Jornet kataluniarra doa lasterketa buruan, 3:40ko aldea ateratzen dio Bartlomiej Przedwojewski poloniarrari. Emakumezkoetan, Eli Anne Dvergsdal norbegiarra izan da lehena Oltzen.\nBederatzietan puntuan hasi da lasterketa, eta herrigunean itzulia eman bezain pronto, Otsaurte alderako bidea hartu dute. Eguraldi beroak gaurko lasterketan eragina izango duela azaldu dute proba irabazteko faborito nagusiek. Korrikalari nahiz ikusleentzako hainbat aholku eman ditu Goierriko Gurutze Gorriak.\nHau da Zegama-Aizkorri proba zuzenean eskaintzen ari den streaming emisioa. Goierriko Hitza-k ere zuzeneko jarraipena egingo du datozen minutuetan, twitter bidez:\nTweets by goierriHitza\nErlazionatutako edukiaZegama-Aizkorri: Probaren datu teknikoak eta profila


Zerbait trukatu nahi baduzu, hau da zure iragarki taula gaztea. « VGaztea bloga\nIragarki taulari buruzko zehetasun guztiak web orriko helbide honetan aurkitu ahal dira, edo Gazteria Atalaren web orrian.\nIragarki taula tituluaren atzean, Gasteizen bizi, ikasten edo lan egiten duten gazteei on-line baliabide bat eskaintzen diegu. Han iragarkiak jarri ahal dituzte edo bilatzen ari direna aurkitu.\nTI-Hizkuntzak: zuk zure hizkuntza irakasten didazu eta nik zuri nirea, edo talde bat antolatzen dugu hizkuntza batean aritzeko: ingelesa, alemana, frantsesa, arabiera, gaztelera… esperanto\nTP-Profesionalen txokoa: lan trukea, zerbitzuak … Adibidez: “errentaren aitorpena egingo nioke txakurra ateratzen didanari”\nHO- Zaletasunak, kirola, bidaiak, musika…: kotxe berean bidaiatu, saskibaloi talde baterako neskak bilatu, bateria-jotzaile bat aurkitu zure rock talderako\nIragarkiak 14 eta 30 urte bitarteko gazteek ezarri ahal izango dituzte. Al- ostatua (eskaintzen dut) arloan, berriz, edozein adineko pertsonek jarri ahal izango dute.